cyanic-selkie/wikianc huggingface dataset:
অপারেশন সার্চলাইট
অপারেশন সার্চলাইট (Operation Searchlight) ১৯৭১সালে ২৫ মার্চ থেকে শুরু হওয়া পাকিস্তান সেনাবাহিনী কর্তৃক পরিচালিত পরিকল্পিত গণহত্যা, যার মাধ্যমে তারা ১৯৭১ এর মার্চ ও এর পূর্ববর্তী সময়ে সংঘটিত বাঙালি জাতীয়তাবাদী আন্দোলনকে দমন করতে চেয়েছিল। এই গণহত্যা ছিল পশ্চিম পাকিস্তানি শাসকদের আদেশে পরিচালিত,যা ১৯৭০ এর নভেম্বরে সংঘটিত অপারেশন ব্লিটজ্‌ এর পরবর্তি অনুষঙ্গ। অপারেশনটির আসল উদ্দেশ্য ছিল ২৬ মার্চ এর মধ্যে তৎকালীন পূর্ব পাকিস্তানের (বর্তমান বাংলাদেশ) সব বড় বড় শহর দখল করে নেয়া এবং রাজনৈতিক ও সামরিক বিরোধীদের এক মাসের ভেতর নিশ্চিহ্ন করে দেয়া । বাঙালিরা তখন পাল্টা প্রতিরোধ সৃষ্টি করে,যা পাকিস্তানি পরিকল্পনাকারীদের ধারণার বাইরে ছিল । মে এর মাঝামাঝি সময়ে সকল বড় বড় শহরের পতন ঘটার মধ্যে দিয়ে অপারেশন সার্চলাইটের প্রধান অংশ শেষ হয়। এই সামরিক আক্রমণ ১৯৭১ সালের গণহত্যাকে ত্বরান্বিত করে। এই গণহত্যা বাঙালিদের ক্রুদ্ধ করে তোলে যে কারণে পাকিস্তান সেনাবাহিনীর বাঙ্গালি অফিসার ও সৈনিকেরা বিদ্রোহ ঘোষণা করে, বাংলাদেশের স্বাধীনতা ঘোষিত হয় এবং বহু মানুষকে শরণার্থীরূপে ভারতে আশ্রয় নিতে হয়। এই ভয়াবহ গণহত্যা ১৯৭১ এর বাংলাদেশের মুক্তিযুদ্ধের সূত্রপাত ঘটায় এবং বাঙালিরা দখলদারী পাকিস্তানি বাহিনীকে বিতারিত করার সংগ্রামে লিপ্ত হয়। পরিণতিতে ১৯৭১ খ্রিষ্টাব্দের ১৬ই ডিসেম্বর ভারত ও বাংলাদেশের যৌথ কমান্ড "মিত্র বাহিনী" এর কাছে পাকিস্তানি সেনাবাহিনীর  বিনাশর্তে আত্মসমর্পণের মধ্য দিয়ে স্বাধীন বাংলাদেশ প্রতিষ্ঠিত হয়। ।
প্রেক্ষাপট
১৯৭০ এর নির্বাচনে আওয়ামী লীগ নিরঙ্কুশ সংখ্যাগরিষ্ঠতা পাওয়ার পর বাঙালিরা আশা করেছিল যে ক্ষমতার পালাবদল হবে এবং আওয়ামী লীগ ৬ দফা অনুসারে সরকার গঠন করবে। ২৮ ফেব্রুয়ারি ১৯৭১ এ তৎকালীণ রাষ্ট্রপতি ও সেনা প্রধান ইয়াহিয়া খান পিপিপি (পাকিস্তান পিপলস্‌ পার্টি) এর জুলফিকার আলী ভুট্টোর প্ররোচনা ও চাপে জাতীয় বিধানসভার কার্যাবলি মার্চ পর্যন্ত স্থগিত করে দেন। পিপিপি এরই মধ্যে শেখ মুজিবুর রহমানের জনপ্রিয়তা হ্রাস করার উদ্দেশ্যে তদবির চালিয়ে যাচ্ছিলো, জুলফিকার আলি ভুট্টো এও বলেন যে তিনি বাঙালিদের ক্ষমতা থেকে দূরে রাখতে চান। এই স্থগিতকরণের প্রতিবাদে আওয়ামী লীগ ৭ মার্চ ১৯৭১ এ একটি গণসমাবেশের আয়োজন করে। এই সমাবেশ এতই সফল ছিল যে পাকিস্তান সরকার সেনাছাউনি ও পূর্বপাকিস্তানের সরকারি প্রতিষ্ঠান কার্যাবলী সীমিত করে দিতে বাধ্য হয়। সধারন জনগণ ও সেনাবাহিনী এবং বাঙালি ও বিহারীদের মধ্যাকার সংঘর্ষ ছিল প্রতিদিনকার সাধারণ ব্যপার। জেনারেল ইয়াহিয়া শেখ মুজিবের সাথে বৈঠকের উদ্দেশ্যে মার্চের মাঝামাঝি সময়ে ঢাকা আসেন,এবং এরপর ভূট্টো তার সাথে যোগ দেন। আওয়ামী লীগের কাছে ক্ষমতা না হস্তান্তরের উদ্দেশ্য (পশ্চিম পাকিস্তানি শাষক গোষ্ঠীর ভয় ছিল যে ক্ষমতা পূর্বে হস্তান্তরিত হলে পশ্চিমে পাকিস্তান পিপলস পার্টির কর্তৃত্ব হ্রাস পাবে)পাকিস্তানি জেনারেলরা,( যাদের মধ্যে গুল হাসান ছিলেন অগ্রগামী) পিপিপি কে সমর্থন যোগাতে থাকে যার ফলাফল দাঁড়ায় সেনা আক্রমণ ।
সুখরঞ্জন দাসগুপ্ত তার "মিডনাইট ম্যাসাকার ইন ঢাকা" বইয়ে বলেছেন, তাজউদ্দীন আহমেদ স্বাধীনতার পর তাঁকে অপারেশন সার্চলাইটের কারণ হিসেবে বলেন, মুজিবসহ আওয়ামী লীগের পঞ্চপ্রধান একটা পরিকল্পনা করেছিল যে, যেহেতু পাকিস্তানের মধ্যেই নির্বাচনে তারা ক্ষমতা দখল করতে পারবে বলে জানতো, তাই প্রথমে তারা তাই করার সিদ্ধান্ত নিল। পরিকল্পনা অনুযায়ী শেখ মুজিবুর রহমান মন্ত্রিসভায় থাকতে চাইবেন না। সৈয়দ নজরুল (সৈয়দ নজরুল ইসলাম হবেন প্রধানমন্ত্রী, তাজউদদীন হবেন স্বরষ্ট্রমন্ত্রী, খোন্দকারকে (মোশতাক আহমেদ) পার্লামেন্টের স্পীকার করে দেওয়া হবে, তারপর এক সময় প্রধানমন্ত্রীরূপে সৈয়দ নজরুল পূর্ব পাকিস্তান থেকে পাকিস্তানি সৈন্যবাহিনী সরিয়ে আনার হুকুম করবেন ও তাজউদ্দীন সে-হুকুম তামিল করবেন। এই কাজটি হওয়ার পর, জাতির পিতা হিসেবে শেখ মুজিব ঢাকায় জাতীয় পার্লামেন্টের অধিবেশন ডাকবেন, সেখানে তিনিই স্বাধীন বাংলাদেশ সৃষ্টির প্রস্তাব তুলবেন। সে প্রস্তাব গ্রহণের সঙ্গে সঙ্গে জন্ম নেবে সার্বভৌম বাংলাদেশ; তবে ভুট্টো এই পরিকল্পনার আভাস পেয়ে যান, যাকে খোন্দকার মোশতাক আহমেদ বিষয়টি জানিয়ে দেন। আর সেই জন্যই পচিশ মার্চ পাকিস্তানি সৈন্যবাহিনী ভুট্টোর নির্দেশে অপারেশন সার্চলাইটের আক্রমণ চালায়।
পরিকল্পনা পদ্ধতি
পাকিস্তানের ঊর্ধ্বতন সামরিক কর্মকর্তা পূর্ব পাকিস্তানের জিওসি লে জেনারেল সাহেবজাদা ইয়াকুব খান এবং পূর্ব পাকিস্তানের গভর্নর ভাইস অ্যাডমিরাল এস এম আহসান পূর্ব পাকিস্তানের সাধারণ জনগণের উপর সামরিক হামলার বিরোধী ছিলেন বলে অপারেশনের পূর্বেই তাদেরকে দায়িত্ব হতে অব্যাহতি দেয়া হয়। লে জেনারেল টিক্কা খানকে পূর্ব পাকিস্তানের গভর্নর ও জিওসি করে পাঠানো হয়। মার্চের ১৭ তারিখ পাকিস্তান সামরিক বাহিনীর সিওএস জেনারেল হামিদ টেলিফোন করে জেনারেল রাজাকে অপারেশনের পরিকল্পনা করার দায়িত্ব প্রদান করেন। ১৮ মার্চ সকালে ঢাকা সেনানিবাসের জিওসি কার্যালয়ে বসে জেনারেল রাজা এবং মেজর জেনারেল রাও ফরমান আলি অপারেশনের পরিকল্পনা তৈরি করেন। পরিকল্পনাটি জেনারেল ফরমান নিজ হাতে হালকা নীল রঙের একটি অফিস প্যাডের ৫ পাতা জুড়ে লিড পেন্সিল দিয়ে লিখে নেন।
জেনারেল ফরমান অপারেশনের সিদ্ধান্ত, এবং সাফল্যের শর্ত ইত্যাদির সীমা তৈরি করেন এবং জেনারেল খাদিম সেনাদলের স্থান বিতরন, বিভিন্ন ব্রিগেড ও ইউনিটের উপর সুনির্দিষ্ট দায়িত্ব বণ্টন ইত্যাদি কাজ তদারকি করেন। এটা ধারণা করা হয় যে বাঙালি সেনারা অপারেশনের শুরুর সময় বিদ্রোহ করবে, তাই পরিকল্পনাকারীরা প্রেসিডেন্ট ইয়াহিয়া খানের সাথে আলাপকালে বাঙালি সৈন্যদের অপারেশনের পূর্বেই নীরস্ত্র করার এবং বাঙালি রাজনৈতিক নেতাদের গ্রেফতারের প্রস্তাব দেন। 'অপারেশনের সব কিছুই নির্ধারিত হল।' - হাতে লিখিত পরিকল্পনাটি ২০ মার্চে আবার জেনারেল হামিদ এবং লে জেনারেল টিক্কা পর্যালোচনা করেন। জেনারেল হামিদ তাৎক্ষনিকভাবে বাঙালি সেনা ইউনিটগুলোকে নীরস্ত্র করার সিদ্ধান্ত নিলেও শুধুমাত্র ই পি আর, আর্মড পুলিশ ও আধা-সামরিক বাহিনীদের নীরস্ত্র করার অনুমতি দেন। ইয়াহিয়া খান তার সাথে এক বৈঠকের সময় আওয়ামী লীগ নেতাদের গ্রেফতারের পরিকল্পনাকে প্রত্যখ্যান করেন। পুণঃনির্ধারিত পরিকল্পনা অনুমোদন করা হয় এবং বিভিন্ন এলাকার কমান্ডারদের কাছে বিতরন করে দেয়া হয়।
অপারেশন শুরু হয় ঢাকায় ২৫ মার্চ রাতের শেষ প্রহরে এবং অন্যান্য গ্যারিসনকে ফোন কলের মাধ্যমে তাদের জিরো আওয়ারে (অপারেশন শুরুর পূর্বনির্ধারিত সময়) তাদের কার্যক্রম শুরু করার জন্য সতর্ক করে দেয়া হয়। ঢাকার সৈন্যদের কমান্ডে ছিলেন রাও ফরমান আলি এবং অন্যান্য সব স্থানের সৈন্যদের কমান্ডে ছিলেন জেনারেল খাদেম। জেনারেল টিক্কা এবং তার কর্মকর্তারা ৩১তম কমান্ড সেন্টারের সব কিছু তদারকি করা এবং ১৪তম ডিভিশনের কর্মকর্তাদের সহযোগিতা করার উদ্দেশ্যে উপস্থিত ছিলেন।
গৃহীত সিদ্ধান্তসমূহ
পাকিস্তানি পরিকল্পনাকারিদের গৃহীত সিদ্ধান্ত অনুযায়ী, অপারেশনের মূল লক্ষ্য ছিল আওয়ামী লীগের বিভিন্ন গুরুত্বপূর্ণ অংশ এবং সশস্ত্র বাহিনীর যারা সামরিক শাসনকালে আওয়ামী লীগকে সমর্থন জুগিয়েছে তাদের নিশ্চিহ্ন করে দেয়া। অপারেশনের সর্বোচ্চ সার্থকতার জন্য ধুর্ততা, চমকে দেয়া, প্রবঞ্চনা, এবং দ্রুতগতি ইত্যাদি বিষয়ের উপর জোড় দেয়া হয়। নির্বাধ এবং সর্বোচ্চ শক্তি প্রয়োগের ক্ষমতা প্রদান করা হয়। সাধারণ জনবসতি এবং হিন্দু এলাকাগুলোতে অনুসন্ধান এবং আক্রমণের কর্তৃত্বও প্রদান করা হয় ।
সাফল্যের নিয়ামকগুলো
পরিকল্পনায় পূর্ব নির্ধারিত আক্রমণাত্মক অপারেশন পরিচালনার জন্য চিহ্নিত স্থানগুলো ছিল- ঢাকা, খুলনা, চট্টগ্রাম, কুমিল্লা, যশোর, রাজশাহী, রংপুর, সৈয়দপুর এবং সিলেট। এসব স্থানে পশ্চিম পাকিস্তানি সৈন্যদের সমাবেশ বেশি ছিল। পূর্বপাকিস্তানের অন্যান্য স্থানে অবস্থিত সৈন্যদল এবং প্যরা মিলিটারি বাহিনীরা তাদের নিজ নিজ এলাকা নিয়ন্ত্রণের উদ্দেশ্যে রয়ে যাবে এবং প্রয়োজন হলে অন্যান্য স্থানে প্রাথমিক অপারেশনের সময় শক্তি বৃদ্ধির উদ্দেশ্যে যোগ দেবে। ঢাকা সম্পূর্ণ নিরাপদ হলে পাকিস্তানের ৯ম এবং ১৬তম ডিভিশনের সৈন্যরা শক্তিবৃদ্ধির জন্য বিমান যোগে ঢাকা চলে আসবে। যেসব শহরে বিমানঘাঁটি আছে(চট্টগ্রাম, সিলেট, যশোর, রংপুর, কুমিল্লা) সেসব শহরে সরাসরি ঢাকা থেকে সি-১৩০ (C-130) বিমান অথবা হেলিকপ্টার ট্রুপস এর মাধ্যমে শক্তি বৃদ্ধি করা হবে।
যদিও পরিকল্পনায় পূর্ব পাকিস্তানকে দমন করার জন্য কোন নির্দিষ্ট সময় বেধে দেয়া হয় নি, এটা ধারণা করা হয় যে রাজণৈতিক নেতাদের গ্রেফতার এবং বাঙালি সামরিক ও আধা সামরিক বাহিনীদের নীরস্ত্র করার পর সাধারণ জনগণদের ভয় দেখিয়ে এক সাপ্তাহের মধ্যে সামরিক শাষনের আওতাভূক্ত করা হবে । লে জেনারেল টিক্কা বলেন যে ১০ এপ্রিলের পর আর কোন বাধা বিপত্তি থাকবে না ।
পূর্ব পাকিস্তানে পাকিস্তানি সেনাদের বিন্যাস
320px|right|thumb|অপারেশন সার্চলাইটঃ ২৫ মার্চে পাকিস্তানি ও বাঙালি সৈন্যদের অবস্থান। কয়েকটি ইউনিটের অবস্থান দেখানো হয় নি। ১৪তম পদাতিক ডিভিশনই পাকিস্তানি সেনাদের একমাত্র ডিভিশন যাদের পূর্ব পাকিস্তানে ১৯৭১ এর মার্চে ঘাঁটি ছিল। যেখানে সাধারণ নিয়ম অণুযায়ি তিনটে ব্রিগেড থাকার কথা, সেখানে এই ডিভিশনে চারটি পদাতিক ব্রিগেড ছিল । ৫৭তম পদাতিক বাহিনীকে(পশ্চিম পাকিস্তানি ব্রিগেডিয়ার জাহানবাজ আরবাব এর অধীনে) ঢাকায়, ৫৩তম পদাতিক বাহিনীকে(পশ্চিম পাকিস্তানি ব্রিগেডিয়ার ইকবাল শফির অধীনে) কুমিল্লায়, ২৩তম ব্রিগেডকে(পশ্চিম পাকিস্তানি ব্রিগেডিয়ার আবদুল্লাহ খান মালিকের অধীনে) রংপুরে এবং ১০৭তম ব্রিগেডকে(পশ্চিম পাকিস্তানি ব্রিগেডিয়ার এআর দুররানির অধীনে) যশোরে পাঠানো হয়। ব্রিগেডিয়ার এম আর মজুমদার নামের একজন বাঙালি ব্রিগেডিয়ার ছিলেন চট্টগ্রামের কমান্ডে। সাধারণ ভাবে প্রতি ব্রিগেডে ৩ থেকে ৪টি পদাতিক ব্যটেলিয়ন ও একটি ফিল্ড আর্টিলারী রেজিমেন্ট এবং আরও কিছু সাহায্যকারী অংশ থাকে।
এই চারটি ব্রিগেডে মোট ১২টি পদাতিক ব্যটেলিয়ন ছিল(প্রতি রেজিমেন্টে সাধারণত ৯১৫ জন সৈন্য থাকে) যেগুলোর সব গুলোতে ছিল শুধুমাত্র পশ্চিম পাকিস্তানি সৈন্যরা(প্রধানত পাঞ্জাব, বালুচ, পাঠান এবং সিন্ধিদেরই প্রাধান্য দেয়া হয়) । তাদের ২৫ মার্চের আগেই পূর্ব পাকিস্তানে নিয়ে আসা হয়। এই ডিভিশনের আরও ছিল ৫টি ফিল্ড আর্টিলারী রেজিমেন্ট, একটি হালকা এন্টি এয়ারক্রাফট রেজিমেন্ট, একটি কমান্ডো ব্যটেলিয়ন(৩য়), যেগুলোর সবগুলোতেই ছিল পশ্চিম পাকিস্তানি সৈন্যদের প্রাধান্য। রংপুরে অবস্থানরত ২৯তম অশ্বারোহী রেজিমেন্টই ছিল পুর্ব পাকিস্তানে অবস্থানরত একমাত্র স্বশস্ত্র মিশ্র(যেখানে বাঙালি সৈন্য ছিল) রেজিমেন্ট । ইস্ট পাকিস্তান রাইফেলস (ইপিআর) এর প্রায় ২০% সৈন্য ছিল পশ্চিম পাকিস্তানের, যেখানে বিভিন্ন ইউনিট এবং সেনানিবাসের সাহায্যকারী সৈন্যরা ছিল মিশ্র জাতীয়্তার। বেশিরভাগ ইউনিটের ইউনিট কমান্ডার এবং উচ্চপদস্থ সেনা কর্মকর্তাগণ ছিল পশ্চিম পাকিস্তানি ।
ঢাকা বিমান ঘাঁটিতে পাকিস্তানি বিমান বাহিনীর ২০টি এফ-৮৬ সাবের জেট এবং ৩টি টি-৩৩ প্রশিক্ষণ বিমান ছিল। সশস্ত্র বাহিনীর এক স্কোয়াড্রন ৪টি এমআই-৮ এবং ৪টি এলট-III হেলিকপ্টার পূর্ব পাকিস্তানে পাঠানো হয় । সি-১৩০ হারকিউলিস বিমানকে পশ্চিম পাকিস্তান থেকে অপারেশনের জন্য ঢাকায় স্থানান্তর করা হয়। চট্টগ্রাম, কুমিল্লা, রংপুরের কাছাকাছি লালমনিরহাটে, সিলেটের কাছাকাছি সালুটি করে, যশোরে এবং ঠাকুরগাঁয়ের কাছে বিমানঘাঁটিগুলো স্থাপন করা হয়।
পূর্ব পাকিস্তানে পাকিস্তান নৌবাহিনীর চারটি গানবোট (রাজশাহী, যশোর, কুমিল্লা এবং সিলেটে) একটি পেট্রোল বোট (বালাঘাট) এবং একটি পিএনএস জাহাঙ্গির নামে একটি ডেস্ট্রয়ার ছিল । পাকিস্তানি নৌবাহিনীর পিএনএস বাবুর নামের পতাকাবাহী জাহাজ অপারেশন শুরুর পর পূর্ব পাকিস্তানে আসবে । বেশির ভাগ নৌঘাঁটিই ছিল ঢাকা, চট্টগ্রাম ও মংলায়।
পাকিস্তানি সশস্ত্রবাহিনীর পূর্ব পাকিস্তানে অবস্থানরত বাঙালি ইউনিটসমূহ
১৯৭১ এর মার্চে ৬টি নিয়মিত বাঙালি পদাতিক বাহিনী পূর্ব পাকিস্তানে উপস্থিত ছিল। ১ম ইস্ট বেঙ্গল রেজিমেন্ট (ইবিআর) যশোরে ১০৭তম ব্রিগেডের সাথে যুক্ত ছিল। ২য় ইবিআর ঢাকার দক্ষিণে জয়দেবপুরে ৫৭তম ব্রিগেডের সাথে যুক্ত ছিল। ৩য় ইবিআর ২৩তম ব্রিগেডের সাথে সৈয়দপুরে ছিল। এবং ৪র্থ ইবিআর ৫৩তম ব্রিগেডের সাথে কুমিল্লায় ছিল। ৮ম ইবিআর পশ্চিম পাকিস্তানে যাবার জন্য প্রস্তুতি নিচ্ছিল এবং প্রায় ৭৫% সৈন্য ছিল চট্টগ্রামে। চট্টগ্রামের ইস্ট বেঙ্গল রেজিমেন্টাল সেন্টারে ২০০০ বাঙালি সৈন্য অবস্থান করছিল, যাদের মধ্যে নতুনভাবে তৈরি করা ৯ম ইবিআর ও অন্তর্ভুক্ত ছিল। ১০ম ইবিআর ছিল একটি প্রশিক্ষন ইউনিট, যেটি ঢাকায় ১৪তম ডিভিশনের সাথে সংযুক্ত ছিল। বাঙালি অফিসাররা ১ম, ২য় এবং ১০ম ইবিআর এর নেতৃত্বে ছিলেন এবং বাদবাকিগুলোর দায়িত্বে ছিলেন পশ্চিম পাকিস্তানি অফিসাররা ।
অন্যান্য বাঙালি সশস্ত্র দল
পূর্ব পাকিস্তানের পুলিশ বাহিনীর কিছু পশ্চিম পাকিস্তানি অফিসার ছাড়া অধিকাংশই ছিল বাঙালি। ১৫০০০ সৈন্যের প্যারামিলিটারি বাহিনী (যার মধ্যে ৮০% বাঙালি) ইস্ট পাকিস্তান রাইফেলস (ইপিআর) ৭টি সেক্টরে (যেগুলোর সদর দফতর ছিল ঢাকা, ময়মনসিংহ, যশোর, রাজশাহী, দিনাজপুর, সিলেট এবং চট্টগ্রামে) ১৭টি অপারেশনাল উইঙে বিভক্ত ছিল (প্রতি উইঙে ১৫০ জনের ৩-৬ টি কোম্পানি থাকতো) যাদের সারা দেশে ছড়িয়ে দেয়া হয়। ইপিআর কোম্পানীদের প্রায়শই ছোট ছোট সেকশন(১৫-২০জন সৈন্য) এবং প্লাটুনে(২০-৩৫জন সৈন্য) বিভক্ত করে সীমান্তের নিকটবর্তী ক্যম্পে অথবা সীমান্ত ফাঁড়িতে ছড়িয়ে দেয়া হত। যেখানে সেনাবাহিনীর কোম্পানীর দায়িত্বে সাধারণ ভাবে ক্যপ্টেন ও মেজররা থাকতেন, সেখানে ইপিআর কোম্পানীদের কমান্ডের দায়িত্বে থাকতেন জিসিও/এনসিওরা এবং ইপিআর উইংদের ভারি অস্ত্র হিসাবে শুধুমাত্র হালকা ট্যঙ্ক বিধ্বংসী অস্ত্র ও মর্টার দেয়া হত।
অপারেশনের পূর্বে নেয়া বিভিন্ন পদক্ষেপ
সকল ক্ষেত্রে পূর্ণ গোপনীয়তা বজায় ছিল। না জানলেই নয় এমন কিছু ক্ষেত্রে কেবল গুটিকয়েক লেফটেন্যান্ট কর্নেলকে বিস্তারিত জানানো হয়েছিল। কিছু বাঙালি কর্মকর্তা পাকিস্তানিদের ঘনঘন ব্রিফিং দেখে সন্দেহ করেছিলেন কিছু একটার, কিন্তু ব্রিফিং এ কি ঘটেছে সে সম্পর্কে আক্রমণের পূর্বে তাদের কোন ধারণাই ছিল না।
রসদপত্র ব্যবস্থাপনা
মার্চের দ্বিতীয় সপ্তাহে মেজর জেনারেল কামার আলি মির্জা এবং ব্রিগেডিয়ার হ্যারিসন পশ্চিম পাকিস্তান থেকে পূর্ব আসেন রসদপত্র ব্যবস্থাপনার জন্য, মূল কারণ ছিল তখন অসহযোগিতার কার্যকলাপের কারণে সেনানিবাসগুলোতে খাদ্য সরবরাহ বাঁধাগ্রস্ত হচ্ছিল। অস্ত্রের মূল ভাণ্ডার ছিল ঢাকার অদূরে অবস্থিত রাজেন্দ্রপুরে এবং ৯০০০ টন অস্ত্র ও গোলাবারুদ চট্টগ্রামে এমভি সোয়াত নামের একটি জাহাজে খালাসের অপেক্ষায় ছিল। সুতরাং জাহাজ থেকে রসদপত্র খুব দ্রুত খালাসের সিদ্ধান্ত নেয়া হয়েছিল। ততোদিনে ১৩ এফএফ এবং ২২ বালুচ ঢাকায় পৌঁছে গেছে, পাকিস্তান থেকে পিআইএ ফ্লাইট এ করে বিশেষ যাত্রীরা ঢাকায় আসতে শুরু করেছে। পাকিস্তানিদের মূল উদ্দেশ্য ছিল সফলতা নিশ্চিত করতে ২৫ মার্চের আগেই পশ্চিম থেকে পুরো একটি ব্রিগেড পূর্ব পাকিস্তানে পাঠানো। ধীরে ধীরে সৈন্য ও রসদপত্র পাঠানোটা সেই মহাপরিকল্পনারই অংশ ছিল। পূর্বে আসা নতুন সৈনিকদের থাকা-খাওয়ার ব্যবস্থা করতে পাকিস্তানি সেনাবাহিনীর পূর্বাঞ্চলীয় কমান্ডের অনেক নতুন নতুন ব্যবস্থা করতে হয়েছিল, সাপ্লাই ইউনিট এর বাঙালি সদস্যরা এটা বুঝতে পেরেছিল আগেই। অবশ্য এই থাকা খাওয়ার ব্যবস্থা করতে খুব বেশি অসুবিধা হয় নি, এটা অপারেশনের কোন ক্ষতিও করেনি। ব্রিগেডিয়ার হ্যারিসন রসদপত্র ব্যবস্থাপনার জন্য ঢাকায় থেকে গিয়েছিলেন, পশ্চিমে কার্যক্রম সামাল দিতে ফিরে গিয়েছিলেন জেনারেল মির্জা।
সশস্ত্র বাহিনীর সদস্যদের মধ্যে অদল বদল
সফলতা নিশ্চিত করার জন্য সামরিক বাহিনী বাঙালি কর্মকর্তাদের স্পর্শকাতর স্থানগুলো থেকে বদলী করে দিয়ে সেখানে পাকিস্তানি বাহিনী মোতায়েন করেছিল। পূর্ব পাকিস্তানে অবস্থানরত দুটি পাকিস্তানি ইউনিট, ২৫তম পাঞ্জাব ও ২০তম বেলুচ, এর প্রত্যাবর্তন পিছিয়ে দেয়া হয়, তার ওপর ২৫ মার্চের আআগেই পশ্চিম থেকে ঢাকায় উড়ে আসে ১৩তম ফ্রন্টিয়ার ফোর্স ও ২২তম বেলুচ রেজিমেন্ট। গোপনীয়তা বজায় রাখার জন্য ২৫ মার্চের আগে পূর্ব পাকিস্তানের অন্য কোন গ্যারিসনে প্রথমেই অতিরিক্ত সৈন্য পাঠানো হয় নি।
ব্রিগেডিয়ার এম আর মজুমদার নীরস্ত্র বাঙালিদের ওপর গুলি বর্ষণে অস্বীকৃতি জানিয়ে এমভি সোয়াত এর মালামাল খালাসের কাজে বাঁধা সৃষ্টি করলে তাকে ২৪ মার্চ তার পদ থেকে অব্যাহতি দেন জেনারেল খাদিম। তাকে এই বলে অব্যাহতি দেয়া হয়ে যে তার এখন জয়দেবপুরে গিয়ে ২ ইবিআর এর কাছে রিপোর্ট করতে হবে, তার বদলে ব্রিগেডিয়ার এম এইচ আনসারি চট্টগ্রাম এলাকার দায়িত্ব পান। মার্চের ২২ তারিখ ঢাকায় অবস্থানরত ৫৭তম ব্রিগেড এর ব্রিগেড মেজর মেজর খালেদ মোশাররফ কে বদলি করে কুমিল্লায় ৪র্থ ইবিআর এর ২আইসি হিসেবে পাঠানো হয়। ২৩ মার্চ ২য় ইবিআর এর কমান্ডিং অফিসার লে. কর্নেল মাসুদুল হাসানকে তার পদ থেকে অব্যাহতি দেয়া হয় এবং ২৫ মার্চ তার দায়িত্ব গ্রহণ করেন লে. কর্নেল রকিবউদ্দিন। অবশ্য পাকিস্তানিরা গণহারে বাঙালি কর্মকর্তাদের বদলি করা থেকে বিরত থেকেছিল, কারণ সেক্ষেত্রে নিরাপত্তা ও গোপনীয়তা বিনষ্ট হতে পারতো। ১৯৭১ সালের ফেব্রুয়ারিতে সব ছুটির দরখাস্ত বাতিল করে দেয়ার পরও মার্চে পাকিস্তানি কর্তপক্ষ আবার বাঙালি অফিসারদেরকে ছুটি নিতে উদ্বুদ্ধ করে, অন্যদিকে পাকিস্তানি কর্মকর্তাদেরকে কোন ছুটি না নিয়ে সদা সতর্ক থাকতে বলা হয়। পশ্চিম পাকিস্তানি কর্মকর্তা ও সৈন্যদের পরিবারের সদস্যদেরকে পূর্ব পাকিস্তান থেকে সরিয়ে নেয়া হয় এবং তার বদলে সুযোগ সুবিধা মত কিছু পশ্চিম পাকিস্তানি বেসামরিক কর্মকর্তাদের পরিবারের সদস্যদের পূর্ব পাকিস্তানে এনে রাখা হয়।
২৫ মার্চের পূর্বে বাঙালি ইউনিটগুলোর বিস্তার
অপারেশন শুরুর আগেই সমস্ত নিয়মিত বাঙালি ইউনিটকে একসাথে নীরস্ত্র করার অনুমতি দেননি জেনারেল হামিদ, ফলে পাকিস্তানি নেতৃত্ব অন্যান্য উপায় বাঙালি ইউনিটগুলোর সম্ভাব্য হুমকি নিয়ন্ত্রণের ব্যবস্থা করে।
২৫ মার্চে এবং এর আগের সময়গুলোতে বাঙালি ইউনিটগুলোকে ছোট ছোট ভাগে বিভক্ত করে ফেলা হয়, তাদেরকে সেনানিবাসের বাইরে পাঠানো হয় বিভিন্ন কাজ দেখিয়ে, এক অংশ থেকে আরেক অংশকে বিচ্ছিন্ন করে রাখা হয়, এবং সবগুলো অংশকেই রেডিও এবং তারহীন যোগাযোগের গ্রিড থেকে যত সম্ভব দূরে রাখা হয়। বাঙালি কর্মকর্তাদের হয় ছুটিতে পাঠিয়ে দেয়া হয় নয়তো নেতৃত্বের কেন্দ্র বা সরাসরি অপারেশনে নিয়োজিত ইউনিটগুলো থেকে যথাসম্ভব দূরে রাখা হয়। কিছু কিছু ক্ষেত্রে পশ্চিম পাকিস্তানি কর্মকর্তারা বাঙালি ইউনিট পরিচালনার দায়িত্ব নিয়ে নেয়। বাঙালি সৈনিকদের অনেককে ছুটিতে পাঠানো হয়, অনেককে নীরস্ত্র করা হয়, তবে এমনভাবে কাজগুলো করা যাতে কারও মধ্যে কোন সন্দেহের উদ্রেক না হয়।
সাধারণ সময়ের তুলনায় তখন প্রথম ইবিআর এর শক্তি ছিল অর্ধেক, এই ইবিআর কেই শীতকালীন প্রশিক্ষণের জন্য সীমান্তবর্তী চৌগাছায় পাঠানো হয়, ২৯ মার্চ পর্যন্ত তারা এখানেই ছিল। দ্বিতীয় ইবিআর এর কোম্পানিগুলোকে ঢাকার আশপাশের এলাকায় ছড়িয়ে দেয়া হয় এবং তাদের যোগাযোগ ব্যবস্থা সম্পূর্ণ অকেজো রাখা হয়। ৩য় ইবিআর এর কোম্পানিগুলোকে ছড়িয়ে দেয়া হয় সৈয়দপুর সেনানিবাসের বাইরে গোড়াঘাট ও পার্বতীপুর এলাকার আশেপাশে। ৪র্থ ইবিআর ছিল ব্রাহ্মণবাড়িয়া ও শমসেরনগর এর মাঝামাঝি এলাকায়। একমাত্র চট্টগ্রামেই নিয়মিত বাঙালি ইউনিটগুলোকে তাদের স্বাভাবিক এলাকা থেকে সরিয়ে নেয়া হয়নি।
পশ্চিম পাকিস্তানের ইপিআর বাহিনীর কোম্পানিগুলোকে শহরগুলোর যেখানেই পারা গেছে সেখানেই মোতায়েন করা হয়েছে। অপরদিকে বাঙালি ইপিআর বাহিনীকে পাঠানো হয়েছে সীমান্তবর্তী এলাকায়। অধিকাংশ ইপিআর ইউনিট তাদের মূল অ্যাকশন এর অঞ্চল থেকে অনেক দূরে ছিল এবং নিজ অবস্থান থেকে বড় শহরগুলোতে পৌঁছতে তাদের অন্তত ১ দিন লাগতো। ২৪ অথবা ২৫ মার্চ রাতে ইপিআর এর বেতার যোগাযোগ বন্ধ করে দেয়া হয়।
অপারেশন সার্চলাইটঃ ২৫/২৬ মার্চ থেকে ১০ এপ্রিল
এটি হচ্ছে ২৫ মার্চ হতে ১০ এপ্রিল সময়ে অর্থাৎ অপারেশন যে সময়ের শেষ হয় সে সময়ে পাকিস্তানি সশস্ত্র বাহিনী কোন কোন স্থানে নিয়োজিত ছিল এবং সামরিক আক্রমণের ফলাফলের পূর্ন বিবরন। যেসব স্থানকে অপারেশন সার্চলাইটে প্রাধান্য দেয়া হয়েছে এখানে শুধু সেগুলোর বিবরন আছে, সারা পুর্ব পাকিস্তানে বাঙালিদের প্রতিরোধের কথা নেই। কোন কোন স্থানে ২৫ মার্চেই পাকিস্তানি আক্রমণ ও গণহত্যা শুরু হবার সাথে সাথেই বাঙালি বাহিনীর সাথে সাথে পাকিস্তানিদের সংঘর্ষ বেধে যায়। অন্যান্য স্থানে ৩০ মার্চের আগে কোন সংঘর্ষ দেখা দেয় নি।
ঢাকা
250px|right|thumb|অপারেশন সার্চলাইটঃ ২৫ মার্চ ১৯৭১ এ ঢাকায় পাকিস্তানি বাহিনীর প্রধান প্রধান লক্ষ্যবস্তু। মানচিত্রটি সঠিক মাপে নেই। মেজর জেনারেল ফরমানের নেতৃত্বে ঢাকায় পাকিস্তানি বাহিনীর নিম্ন লিখিত লক্ষ্য ছিলঃ-
পাকিস্তানি সেনারা : পূর্বাঞ্চলীয় কমান্ড সদর দফতরের সাথে যুক্ত হয়ে ১৪তম ডিভিশন এবং ৫৭তম ব্রিগেডও ঢাকা সেনানিবাসে অবস্থান করছিল। যেসকল নিয়মিত সেনা ইউনিটগুলো উপস্থিত ছিল সেগুলো হলোঃ ৫৭তম ব্রিগেড যার সাথে আরও ছিল; ১৮ এবং ৩২তম পাঞ্জাব (সি.ও লে.কর্নেল তাজ) রেজিমেন্ট, ১৩তম সীমান্তবর্তী রেজিমেন্ট, ২২তম বালুচ রেজিমেন্ট, ৬০৪তম ইন্টেলিজেন্স (গোয়েন্দা/গুপ্ত) ইউনিট এবং ৩১তম ভূ-গোলন্দাজ বাহিনী (সি.ও লে.কর্নেল জাহিদ হাসান)। ১৪তম ডিভিশন সদর দফতরের সাথে নিম্নলিখিত ইউনিট গুলো যুক্ত ছিলঃ ৪৩তম হালকা বিমানবিধ্বংসী রেজিমেন্ট (সি.ও লে.কর্নেল সাফফাত আলি-পাকিস্তানি), ৩য় কমান্ডো ব্যটেলিয়নের উপকরন (সি.ও লে.কর্নেল জেড.এ খান-পাকিস্তানি), ১৯তম সংকেত প্রদানকারী রেজিমেন্ট (সি.ও লে.কর্নেল ইফতেখার হুসাইন- পাকিস্তানি), এবং ১৪৯তম পদাতিক বাহিনী। PAF (পাকিস্তানি বিমান বাহিনী) এর সব কিছু তেজগাঁও বিমানবন্দরে জড়ো করা হয়। সাথে ২৯তম অশ্বারোহী রেজিমেন্ট থেকে এক স্কোয়াড্রনের কমপক্ষে ১৪টি M24 শ্যাফি ট্যাঙ্ক ঢাকায় জড়ো করা হয়। এইসকল ইউনিটের সংযুক্তি হিসাবে ৫৭তম ব্রিগেড, ১৪তম ডিভিশন এবং পূর্বাঞ্চলীয় কমান্ড সদর দফতর থেকে অন্যান্য সাহায্যকারী (ইঞ্জিনিয়ারিং, সরবরাহকারী, এবং চিকিৎসা ইউনিট) দল ঢাকায় অবস্থান নেয়।
বাঙালি সশস্ত্রদল : ১০ম ইবিআর (সি.ও লে.কর্নেল মহিউদ্দিন-বাঙালি) ঢাকা সেনানিবাসে অবস্থানরত ছিল। ২৫০০ ইপিআর সৈন্যদল (১৩তম, ১৫তম এবং ১৬তম উইং, সাথে ইপিআর সদর দফতর উইং এবং সংকেত প্রদানকারী উইং) পিলখানায় ইপিআর সদর দফতরে অবস্থান করছিল । প্রতিটি ইপিআর উইঙে ছিল ৩টি কোম্পানী। যদিও বেশিরভাগ ইপিআর সৈন্যরা পিলখানায় অবস্থান করছিল, তবুও এর মধ্যে দুটি কোম্পানীকে মিরপুরে, দুটি কোম্পানীকে রাষ্ট্রপতি ভবনে এবং একটি কে গভর্নর হাউসে নিয়োগ দেয়া হয়েছিল । পশ্চিম পাকিস্তানি ব্রিগেডিয়ার নিসার আহমেদ খান ছিলেন পুরো ইপিআর বাহিনীর প্রধান এবং পশ্চিম পাকিস্তানি লে.কর্নেল আনোয়ার হোসাইন শাহ ইপিআর এর ঢাকা সেক্টরের সৈন্যদের কমান্ডার। রাজারবাগ পুলিশ লাইনে অন্তত পক্ষে ২০০০ সশস্ত্র পুলিশ ছিল। ২য় ইবিআর বাহিনী (সি.ও লে.কর্নেল রাকিব-বাঙালি) ছিল ঢাকার উত্তরে জয়দেবপুরে সাথে এক কোম্পানী ছিল টাঙ্গাইলে, আরও এক কোম্পানী ছিল ময়মনসিংহে এবং একটি ক্ষুদ্র বিচ্ছিন্ন অংশ ছিল গাজিপুরে। ইপিআর এর দ্বিতীয় উইঙের সদর দফতরও (সি.ও ক্যাপ্টেন কামার আব্বাস- পশ্চিম পাকিস্তানি) ছিল ময়্মনসিংহে, যেখানে কোন বাঙালি অফিসার ছিল না ।
ঘটনার পরম্পরা : মেজর জেনারেল রাও ফরমান আলি কর্তৃক প্রণীত ঢাকা আক্রমণের পাকিস্তানি পরিকল্পনা ছিল নিম্নরূপঃ
যখন ২২তম বালুচ রেজিমেন্ট ২৫ মার্চ সকালের সময়ে পিলখানার নিরাপত্তার দায়িত্ব নিয়ে নিল তখন বাঙালি ইপিআর অফিসারদের পাকিস্তানি অফিসাররা পিলখানায় ব্যস্ত রেখেছিল এবং সৈন্যদের প্রায় সবাইকে কাজ বন্ধ রেখে বিশ্রামে পাঠানো হয়। সন্ধ্যার পরপরই সারা শহরে গুজব ছড়িয়ে পরে যে ইয়াহিয়া খান চলে গেছে এবং তখন আওয়ামী লীগ স্বেচ্ছাসেবকরা রাস্তায় রাস্তায় হালকা প্রতিবন্ধক বসানো শুরু করে, কিন্তু এই সব প্রতিবন্ধক পাকিস্তানি সৈন্যদের চলাচলে কোন তাৎপর্যপূর্ন বাধার সৃষ্টি করতে পারে নি। যেসব স্বেচ্ছাসেবকরা রাস্তায় প্রতিবন্ধক স্থাপন করছিল তারাই পাকিস্তানি সৈন্যদের দ্বারা প্রথম আক্রান্ত হয়। যদিও অপারেশন রাত ১১টায় শুরু হবার কথা, পাকিস্তানি সৈন্যরা ১১.৩০এ ঢাকা সেনানিবাস থেকে বের হয় কারণ পাকিস্তানি ফিল্ড কমান্ডার চাইছিলেন যে বাঙালি সৈন্যরা যাতে প্রতিক্রিয়া করার কোন সুযোগ না পায়। সেনা বাহিনীকে নির্দিষ্ট লক্ষ্য অর্জনের জন্য ৬ ঘণ্টা সময় বেঁধে দেয়া হয়েছিল। পাকিস্তানি সৈন্যবাহিনী আক্রমণ শুরু করার আগেই দ্রুততার সাথে ঢাকা শহরের সকল যোগাযোগ ব্যবস্থা বিচ্ছিন্ন করে দেয়।
২২তম বালুচ রেজিমেন্ট ইপিআর সদর দফতরে অবস্থিত বেশিরভাগ নীরস্ত্র এবং অসংগঠিত ইপিআর সৈন্যদের আক্রমণ করে সারা রাত যুদ্ধ করার পর পরাজিত ও পরাভূত করতে সক্ষম হয়। পাকিস্তানি বাহিনী কোন বাধা ছাড়াই সহজে মিরপুরে অবস্থানরত ইপিআর বাহিনীকে গ্রেফতার এবং রাষ্ট্রপতি ভবন ও গভর্নর হাউস দখল করে নিতে সক্ষম হয়, কিন্তু অনেকে পালাতে সক্ষম হয় এবং অনেকে মারা পড়ে।
১৮তম ও ৩২তম পাঞ্জাব রেজিমেন্টের অনিয়মিত বাহিনী ঢাকা বিশ্ববিদ্যালয় এলাকায় আক্রমণ চালায়, আওয়ামী লীগ স্বেচ্ছাসেবীদের ক্ষুদ্র ক্ষুদ্র বাধা প্রদানের চেষ্টাকে পরাভূত করে, ছাত্রনিবাসে অবস্থানরত নীরস্ত্র ছাত্রদের হত্যা করে, সাথে বেশ কিছু অধ্যাপকদেরও হত্যা করে এবং তারপর ২৬ মার্চ সকালের দিকে হিন্দু এলাকা এবং পুরান ঢাকা আক্রমণের জন্য গমন করে। রাজারবাগে অবস্থানরত পুলিশেরা আওয়ামী লীগের স্বেচ্ছাসেবকদের সহায়তায় কঠিন প্রতিরোধ গড়ে তুলতে সক্ষম হয়, কিন্তু ধীরে ধীরে পরাজিত হয় এবং যারা বেঁচে ছিল তাদের বেশিরভাগ ধরা পরে অথবা এদিক সেদিক পালিয়ে যায়। পাকিস্তানি সেনারা অপারেশনের সময় জনগণের নিরাপত্তাকে তুচ্ছ করে যথেচ্ছ ভাবে কামান এবং সাঁজোয়া যান ব্যবহার করে। ভোরের মধ্যে শহর দখলে চলে আসে এবং শহরব্যাপি কারফিউ জারি করা হয়। বেঁচে যাওয়া পুলিশ এবং ইপিআর সেনারা শহর ছেড়ে পালিয়ে যায়, কেউ কেউ বুড়িগঙ্গা নদী পার হয়ে জিঞ্জিরায় জমায়িত হয়। ২৬ মার্চ থেকে ৫ এপ্রিল পর্যন্ত অনিয়মিত আক্রমণ চলতে থাকে,শুধুমাত্র আওয়ামী লীগের নেতাদের গ্রেফতার করতে না পারা ছাড়া সার্বিক অপারেশনের অন্যান্য সব লক্ষ্য অর্জিত হয়। এছাড়া পাকিস্তানি সেনারা শহীদ মিনার, দৈনিক ইত্তেফাক কার্যালয়, ডেইলি পিপল কার্যালয় এবং রমনার কালী মন্দির ধ্বংস করে দেয়, যাদের একটিরও কোন প্রকার সামরিক প্রয়োজনীয়তা ছিল না।
ধরা পরা বাঙালি সৈন্য এবং ইপিআর ও পুলিশ কর্মকর্তাদের হয় মেরে ফেলা হয় নাইলে কোন বিচার ছাড়া কয়েদে নিক্ষেপ করা হয়। ২৬ মার্চ থেকে ৬ এপ্রিল পর্যন্ত একটি অপারেশন যার নাম দেয়া হয় "GREAT FLY-IN" এর মধ্যে দিয়ে PIA বোয়িং এবং C-130 পরিবহন বিমানের মাধ্যমে ৯ম (২৭তম, ৩১৩তম এবং ১১৭তম ব্রিগেডের সমন্বয়ে গঠিত) এবং ১৬তম (৩৪তম এবং ২০৫তম ব্রিগেড নিয়ে) ডিভিশনকে (মোট ৫টি ব্রিগেড, যার মধ্যে ছিল ১৬টি পদাতিক ব্যটেলিয়ন) ঢাকায় নিয়ে আসা হয় এবং এই সেনাবিন্যাসের জন্য প্রয়োজনীয় সব উপকরন পূর্বপাকিস্তানের বিভিন্ন স্থানে অবস্থানরত পাকিস্তানি সৈন্যদের শক্তিবৃদ্ধির উদ্দেশ্যে পৌছে দেয়া হয়। ২টি মর্টার ব্যটারি এবং ২টি ইপিকাফ (EPCAF) উইঙের প্রতিটি এবং পশ্চিম পাকিস্তানি বনরক্ষা বাহিনীকে একটি গ্রহণযোগ্য সংখ্যায় একত্রিত করে বিভিন্ন স্থানে নিযুক্ত করা হয়।
পাকিস্তানি সেনারা ২৭ মার্চে ২ ঘণ্টার জন্য কারফিউ তুলে নেয়, যখন হাজার খানেক শহরবাসী গ্রামের উদ্দেশ্যে ঢাকা ত্যগ করেছে। পাকিস্তানি সৈন্যরা ২৬ মার্চের পর থেকেই শহরের বাইরের দিকে যেতে থাকে এবং পূর্বে ডেমরা, উত্তরে টঙ্গী এবং দক্ষিণে নারায়ণগঞ্জের দিকে অবস্থান নিয়ে শহরে প্রবেশের রাস্তা বন্ধ করে দেয়। এপ্রিলের ১০ তারিখের মধ্যেই পাকিস্তানি সেনারা দক্ষিণে পদ্মা নদী পর্যন্ত এবং উত্তরে টঙ্গী-নরসিংদী পর্যন্ত এলাকা দখল করে নিতে সক্ষম হয়।
ময়মনসিংহ-জয়দেবপুর
২য় ইবিআর দলকে ঢাকার দক্ষিণে জয়দেবপুরের পাঠানো হয়, এবং গাজিপুরের অস্ত্র কারখানা (যেখানে ছোট একটি অস্ত্র গুদাম ছিল) এবং রাজেন্দ্রপুর গোলাবারুদ কারখানা (এখানেও একটি গোলাবারুদের গুদাম ছিল) থেকে দূরে সরিয়ে দেয়া হয়। পাকিস্তানি পরিকল্পনাকারীদের ভয় ছিল যে এই বাঙালি ইউনিট ঢাকা বিমানবন্দর অথবা সেনানিবাস আক্রমণ করতে পারে এবং ২৫/২৬ মার্চের অপারেশন ভন্ডুল করে দিতে পারে। যদিও লে.কর্নেল মাসুদুল হাসান মেজর কে.এম শফিউল্লাহ কে পাকিস্তানি আক্রমণ সম্পর্কে ২৬ মার্চেই টেলিফোনে বলে দিয়েছিলেন, তা সত্ত্বেও উক্ত ইউনিট ২৭ মার্চের পূর্বে আক্রমণে যায়নি। পাকিস্তানি সৈন্যরা ২৬ মার্চেই রাজেন্দ্রপুর কারখানার দখল নিয়ে নেয় এবং গুদাম হতে তাদের গোলাবারুদের সরবরাহ পূর্ন করে।
ইপিআর এর ২য় উইং (৪টি কোম্পানী যাদের একটি ময়মনসিংহে এবং অন্যান্য গুলোকে দক্ষিণে নকশী, কারাইতলী এবং লেঙ্গুরাতে পাঠিয়ে দেয়া হয়) এবং তাদের সাথে এক কোম্পানী ২য় ইবিআর এবং পশ্চিম পাকিস্তানি সৈন্যদের একটি মিশ্রিত কোম্পানী ময়মনসিংহে সদর দফতর স্থাপন করে। পাকিস্তানি ইউনিট ইপিআর কোম্পানীকে ২৭ মার্চে আক্রমণ করে কিন্তু পরাস্ত করে ২৮ মার্চে, যে সময়ে ২য় উইঙের অন্যান্য কোম্পানীরা তাদের সাথে অবস্থিত পাকিস্তানি সৈন্যদের নিস্ক্রিয় করতে থাকে (হয় গ্রেফতার করে সীমান্তে পাঠিয়ে দিয়ে, নাহলে হত্যা করে) এবং মার্চের ২৯ তারিখের মধ্যে ময়মনসিংহ শহরে এবং এর উত্তর ও দক্ষিণে ছড়িয়ে যেতে থাকে। কে এম শফিউল্লাহ এর অধীনে ২য় ইবিআর বাহিনী ২৭মার্চ বিদ্রোহ করে, আংশিকভাবে গাজিপুর অস্ত্রাগার লুট করতে সক্ষম হয় এবং ৩০ মার্চ ময়মনসিংহে পুনরায় মিলিত হয়। শফিউল্লাহ ২য় ইবিআর এবং ৭টি ইপিআর কোম্পানীর (৪টি ২য় উইং থেকে সরাসরি এবং বাকি ৩টি তৈরি করা হয় ইপিআর, পুলিশ, মুজাহিদ এবং আনসার কর্মীদের দিয়ে) দায়িত্ব নেন এবং মার্চের ৩০ তারিখের মধ্যে তার সৈন্যদের টাঙ্গাইল, বাহাদুরবাদ, সিরাজগঞ্জ এবং গফরগাঁয়ে ছড়িয়ে দেন। যে সময় ২য় ইবিআর কিশোরগঞ্জ এবং নরসিংদী হয়ে ঢাকা আক্রমণের উদ্দেশ্য যাচ্ছিল, তখন ৩টি ইপিআর কোম্পানীকে গোপনে আক্রমণ চালাতে ঢাকা পাঠানো হয়। মেজর শফিউল্লাহ ৩১ মার্চে এই পরিকল্পনা বাতিল করে তার ২য় ইবিআর সৈন্যদের নিয়ে কুমিল্লার উত্তরে খালেদ মোশাররফের সৈন্যদলের সাথে মিলিত হন। মেজর শফিউল্লাহ তার সৈন্যদের নিম্নলিখিত ভাবে ছড়িয়ে দেন: নরসিংদি, আশুগঞ্জ, আজাবপুর, ব্রাক্ষনবাড়িয়া, সারাইল, তালিয়াপাড়া এসব স্থানে এক কোম্পানী করে, ২য় ইবিআর বাহিনীকে তেলিয়াপাড়া, একটি কোম্পানীকে সিলেটের শাদিপুর এবং একটি কোম্পানীকে চট্টগ্রামে মেজর জিয়াকে সাহায্য করতে পাঠান।
পাকিস্তানি সৈন্যরা (২৭তম ব্রিগেড) এপ্রিলের ১ তারিখে ঢাকা ছেড়ে উত্তর দিকে গমন করে, এক সারি টাঙ্গাইল এবং অপর অংশ নরসিংদির দিকে রওনা হয়। ইপিআর বাহিনী টাঙ্গাইলের নিকটে গোপনে তাদের আক্রমণ (অ্যামবুশ) করে, প্রচুর ক্ষয় ক্ষতি সত্ত্বেও পাকিস্তানি বাহিনী আক্রমণ প্রতিহত করতে সক্ষম হয় এবং ৯ এপ্রিলে টাঙ্গাইলের পতন ঘটে। দুই সারি সৈন্যদল টাঙ্গাইল থেকে উত্তরে, একসারি জামালপুরের দিকে এবং অন্যদল ময়মনসিংহের দিকে রওনা হয়। বাঙালি সৈন্যদের দ্বারা বারবার গুপ্ত হামলার শিকার হওয়া সত্ত্বেও ১৪ এপ্রিল জামালপুর এবং ২২ এপ্রিল ময়মনসিংহের পতন ঘটে।
PAF (Pakistan Air Force) ৬ এপ্রিলে নরসিংদিতে বোমা হামলা করে ইপিআর বাহিনীকে বিচ্ছিন্ন করে দেয় এবং পাকিস্তানি সেনাদের সারি (৩১তম বালুচ) ৮ এপ্রিলে নরসিংদির কাছে ইপিআর বাহিনীর অবস্থানে আক্রমণ করে। এই আক্রমণ প্রতিহত করা হয়েছিল্, কিন্তু গোলন্দাজ বাহিনী ও Saber জেটের সহায়তায় পরবর্তি আক্রমণের ফলে প্রতিরক্ষা ভেঙে পরে এবং ১২ এপ্রিল নরসিংদির পতন ঘটে। ২৭তম ব্রিগেড ক্রমাগত আক্রমণের ফলে ময়মনসিংহ, সিলেট এবং কুমিল্লার কিছু অংশ জুনের মধ্যে মুক্ত ও সুরক্ষিত হয়।
চট্টগ্রাম
২৬ মার্চে কুমিল্লা থেকে আগত ৫৩তম ব্রিগেড ট্রুপসের দ্বারা চট্টগ্রাম গ্যারিসনের শক্তি বৃদ্ধি করা হয়।
পাকিস্তানি বাহিনী:
লুনার গেটওয়ে
লুনার গেটওয়ে বা সহজভাবে গেটওয়ে চাঁদের কক্ষপথে একটি পরিকল্পিত ছোট মহাকাশ স্টেশন, যা সৌরশক্তি চালিত যোগাযোগ কেন্দ্র, বিজ্ঞান পরীক্ষাগার, স্বল্পমেয়াদী বাসস্থান মডিউল ও পরিভ্রামক যান এবং অন্যান্য রোবটের জন্য ধারণ অঞ্চল হিসাবে পরিবেশন করা হবে।
২০১৯ সালের মার্কিন যুক্তরাষ্ট্রের ফেডারাল বাজেটের জন্য নাসার ২০১৮ সালের প্রস্তাবনায় পূর্বে ডিপ স্পেস গেটওয়ে (ডিএসজি) নামে পরিচিত স্টেশনকে লুনার অরবিটাল প্ল্যাটফর্ম-গেটওয়ে (এলওপি-জি) নামে নামকরণ করা হয়। বাজেট প্রক্রিয়াটি সম্পূর্ণ হওয়ার পরে, কংগ্রেস প্রাথমিক অধ্যয়নে $৩৩২ মিলিয়নের জন্য প্রতিশ্রুতিবদ্ধ হয়।
গেটওয়েটির নাম ও লোগোর সাথে আমেরিকান সীমান্ত প্রতীক সেন্ট লুইস গেটওয়ে আর্কের সংযুক্ত।
প্রকল্পটি ২০২৪ সালের পরে নাসার আর্টেমিস প্রোগ্রামে একটি প্রধান ভূমিকা পালন করবে বলে আশা করা হচ্ছে। প্রকল্পটি নাসার নেতৃত্বে চলাকালে গেটওয়েটিকে কানাডীয় স্পেস এজেন্সি, ইউরোপীয় স্পেস এজেন্সি, জাপান এরোস্পেস এক্সপ্লোরেশন এজেন্সি এবং বাণিজ্যিক অংশীদারদের সহযোগিতায় উন্নয়ন, পরিবেশন ও ব্যবহার করা হবে। এটি চাঁদের দক্ষিণ মেরুতে রোবোটিক ও মানব অনুসন্ধান উভয়ের মঞ্চ হিসাবে কাজ করবে এবং মঙ্গল গ্রহে পরিবহনের জন্য নাসার গভীর মহাকাশ পরিবহন ধারণার (ডিপ স্পেস ট্রান্সপোর্ট কনসেপ্টের) জন্য প্রস্তাবিত উপস্থাপনকারী কর্মকাণ্ড।
নাসা ও রাশিয়ার রসকসমসের মধ্যে কর্মসূচী সংক্রান্ত সহযোগিতা সম্পর্কিত একটি অনানুষ্ঠানিক যৌথ বিবৃতি ২০১৭ সালের ২৭ সেপ্টেম্বর ঘোষণা করা হয়। তবে, ২০২০ সালের অক্টোবর মাসে রসকসমসের মহাপরিচালক দিমিত্রি রোগোজিন বলেন যে রোসকোমোস অংশ নেওয়া এই কার্যক্রমটি খুবই “মার্কিন যুক্তরাষ্ট্রকেন্দ্রিক”। রসকসমস ২০২১ সালের জানুয়ারি মাসে ঘোষণা করে যে তারা কার্যক্রমে অংশ নেবে না।
অধ্যয়ন
সিসলুনার স্টেশনের জন্য পূর্বের নাসার একটি প্রস্তাব ২০১২ সালে প্রকাশিত হয় এবং এটিকে ডিপ স্পেস হ্যাবিট্যাট নামে অভিহিত করা হয়। এই প্রস্তাবটি ডিপ স্পেস হ্যাবিট্যাটের প্রয়োজনীয়তা অধ্যয়নের জন্য নেক্সটস্টেপ প্রোগ্রামের আওতায় ২০১৫ সালে তহবিল সরবরাহ করা হয়। [১৮] এটি ২০১৮ সালের ফেব্রুয়ারি ঘোষণা করে যে নেক্সটস্টেপ স্টাডিজ ও অন্যান্য আইএসএস অংশীদার অধ্যয়ন গেটওয়ের আবাস মডিউলসমূহের প্রয়োজনীয় দক্ষতার দিকনির্দেশনা করতে সহায়তা করবে গ্রহাণু পুনর্নির্দেশ অভিযানের একটি অংশ ছিল। [২০] [২১] নাসা বৈশ্বিক বিজ্ঞান সম্প্রদায়কে বৈজ্ঞানিক গবেষণার জন্য ২০১৭ সালের নভেম্বর মাসে ধারণাগুলি জমা দিতে বলে, যা সিসলুনার স্পেসে ডিপ স্পেস গেটওয়ের অবস্থানের সুবিধা নিতে পারে। [১১] ‘ডিপ স্পেস গেটওয়ে কনসেপ্ট সায়েন্স ওয়ার্কশপ’ ২০১৮ সালের ২৭শে ফেব্রুয়ারি থেকে ১ই মার্চ পর্যন্ত কলোরাডোর ডেনভারে অনুষ্ঠিত হয়। এই তিন দিনের সম্মেলনটি এমন একটি কর্মশালা ছিল, যেখানে সম্ভাব্য বৈজ্ঞানিক অধ্যয়নের জন্য ১৯৬ টি উপস্থাপনা দেওয়া হয়, যা গেটওয়ের ব্যবহারের মাধ্যমে উন্নত হতে পারে। [২২]
নির্মাণ
গেটওয়েতে ক্রু উড়ানের জন্য ওরিওন ও এসএলএস ব্যবহার করার আশা করা হচ্ছে এবং অন্যান্য অভিযান বাণিজ্যিক উৎক্ষেপক সরবরাহকারীর দ্বারা করা হবে বলে আশা করা হচ্ছে। নাসা গেটওয়েতে সরবরাহ করার জন্য ২০২০ সালের মার্চ মাসে প্রথম বাণিজ্যিক অংশীদার হিসাবে ভবিষ্যত মহাকাশযান ড্রাগন এক্সএল সহ স্পেসএক্সের নাম ঘোষণা করে (জিএলএস দেখুন)। দুটি মডিউলকে (পিপিই ও হ্যালো) একই সাথে ২০২৪ সালের নভেম্বর মাসে ফ্যালকন হেভি রকেটের মাধ্যমে উৎক্ষেপণ করা হবে।
নাবিহা বেন মাইল্ড
নাবিহা বেন মাইল্ড (نبيــهة بــن ميلاد; ৪ মার্চ ১৯১৯ - ৬ মে ২০০৯) ছিলেন তিউনিসিয়ার স্বাধীনতাবাদী এবং অগ্রগামী নারী অধিকার কর্মী, যিনি ফরাসি উপনিবেশিকতা থেকে নারীর অধিকার এবং তিউনিশিয়ার স্বাধীনতার আদায়ের একজন সাংবাদিক নেতা ছিলেন। তিনি ১৯৫২ থেকে ১৯৬৩ সাল পর্যন্ত তিউনিসিয়ান উইমেন ইউনিয়নের সভাপতির দায়িত্ব পালন এবং তিউনিশিয়ার স্বাধীনতার পক্ষে নিবন্ধ লিখেছিলেন।
প্রাথমিক জীবন
নাবিহা বেন আবদুল্লাহ ১৯১৯ সালের মার্চ মাসে তিউনিসে জন্মগ্রহণ করেন, যা তখন তিউনিসিয়ার ফরাসি সুরক্ষায় বায়া বিনতে মাহজুব এবং ওসমান বিন আবদুল্লাহর অধীনস্থ ছিল। তার বাবা-মা ছিলেন তিউনিসীয় বুর্জোয়াদের অংশ, যাদের পূর্বপুরুষ উনিশ শতকে তিউনিসে বসতি স্থাপন করেছিলেন। তিনি সিদি সাবের প্রাথমিক বিদ্যালয়ে পড়াশোনা করেছিলেন এবং তার শিক্ষক বা আইনজীবী হওয়ার আকাঙ্ক্ষা ছিল, কিন্তু প্রাথমিক বিদ্যালয় থেকে পড়াশোনা শেষ করার পর তার বাবা তাকে আরও পড়াশোনা থেকে নিরুৎসাহিত করেছিলেন। পনেরো বছর বয়সে তিনি ফ্রান্সের শিক্ষিত ডাক্তার ও তিউনিসীয় কমিউনিস্ট আন্দোলনের নেতা আহমেদ বেন মাইল্ডকে বিয়ে করেন। তার স্বামী আধুনিক ছিলেন এবং মাইল্ডকে পর্দা না করে জীবনযাপন করতে উৎসাহিত করেছিলেন, যদিও তার মা জোর দিয়েছিলেন যে তিনি ছোটবেলা থেকেই হিজাব পরুক।
সক্রিয়তা
১৯৩৬ সালে স্বামীর উৎসাহে, মাইল্ড বিচিরা বেন ম্রাদের নেতৃত্বে তিউনিসিয়ার মুসলিম মহিলা ইউনিয়ন (এমডাব্লিউইটি)-এ যোগদান করেন। প্রাথমিকভাবে তা মেয়েদের শিক্ষার সহায়তার জন্য গঠিত হয়েছিল। ১৯৩৮ সালের মধ্যে, তারা ফরাসি উপনিবেশিক সরকারের অবসান কামনা করে রাজনৈতিক বন্দি এবং স্বাধীনতা আন্দোলনে জড়িতদের সহায়তা প্রদানের লক্ষ্য কাজ করেছিল। ১৯৩৮ সালের ৯ এপ্রিলে যখন একটি বিক্ষোভের সময় বিক্ষোভকারীরা আহত হন, তখন ডাঃ মাইল্ড তাদের বাড়িটিকে একটি হাসপাতালে পরিণত করেন এবং নাবিহা তাকে সাহায্য করেন, তারা উপনিবেশিক বাহিনীর দ্বারা আহতদের জন্য নার্সিং সেবা প্রদান করেছিলেন। দ্বিতীয় বিশ্বযুদ্ধের সময়, তিনি তীব্র দুর্ভিক্ষের সময় তাদের একমাত্র কন্যা খাদিজার জন্ম দেন। তিনি এবং তার স্বামী তাদের হালফাউইন পাড়ায় প্রতিবেশীদের বাক্সজাত দুধ সরবরাহ করেছিলেন এবং তিনি একটি স্যুপ রান্নাঘরের আয়োজন করেছিলেন। স্থানীয় ব্যবসায়ীদের সাথে যোগাযোগ ব্যবহার করে, মাইল্ড প্রতিবেশী মহিলাদের স্থানীয় ব্যবসায়ীদের দানকৃত পণ্য থেকে প্রতিদিন দুইশত খাবার তৈরি করা পরিচালনা করে।
মৃত্যু এবং উত্তরাধিকার
মাইল্ড ২০০৯ সালের ৬ মে তিউনিসে মারা যান। ২০১৩ সালে ইলহেম মারজৌকি নারীবাদী বিশ্ববিদ্যালয় (Université Féministe Ilhem Marzouki) তিউনিসিয়ায় নারীবাদে ঐতিহাসিক নারীদের অবদানের প্রতি সম্মান জানাতে তার স্মরণে একটি শ্রদ্ধা নিবেদন করে।
রিমা ভেস্টিবুলি
রিমা ভেস্টিবুলি হলো স্বরযন্ত্র গহ্বরের একটি স্থান।
এটি ভেস্টিবুলার লিগামেন্ট (ভেস্টিবুলার ভাঁজ যা শ্লেষ্মা ঝিল্লি দিয়ে আচ্ছাদিত থাকে। যা রিমা গ্লোটিডিস ভোকাল লিগামেন্টের (ভোকাল ভাঁজ একবার শ্লেষ্মা ঝিল্লি দিয়ে আচ্ছাদিত)–ভাঁজগুলিকে আলাদা করে তৈরি হয়। এ স্থানকে মিথ্যা ভোকাল কর্ডের মধ্যবর্তী স্থান হিসাবে সংজ্ঞায়িত করা যেতে পারে।
দেমোসতেনেস
দেমোসতেনেস কোরেইয়া দে সিলোস (Demóstenes, ; ১৭ জানুয়ারি ১৮৯২ – ১১ আগস্ট ১৯৬১; দেমোসতেনেস নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পালমেইরাস এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেছিলেন।
দেমোসতেনেস ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ১ ম্যাচে ১টি গোল করেছিলেন। তিনি ব্রাজিলের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি তৃতীয় স্থান অধিকার করেছিলেন।
আন্তর্জাতিক ফুটবল
দেমোসতেনেস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।
ব্যক্তিগত জীবন
দেমোসতেনেস কোরেইয়া দে সিলোস ১৮৯২ সালের ১৭ই জানুয়ারি তারিখে ব্রাজিলের সাও পাওলোতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬১ সালের ১১ই আগস্ট তারিখে, ব্রাজিলে ৬৯ বছর বয়সে তিনি মৃত্যুবরণ করেছেন।
কোলিমা নদী
কোলিমা নদী (Колыма́) রাশিয়ার সাইবেরিয়ার উত্তর-পূর্ব অংশের একটি নদী। এটি কোলিয়া পর্বতমালা থেকে উৎপত্তি লাভ করে প্রথমে উত্তর দিকে এবং পরে উত্তর-পূর্ব দিকে ১,৭৮৬ কিলোমিটার প্রবাহিত হয়ে উত্তর মহাসাগরের বাহু পূর্ব সাইবেরীয় সাগরের কোলিমা উপসাগরে পতিত হয়েছে। উচ্চভূমি অঞ্চলে নদীটি খরস্রোতা এবং এর উপর অনেকগুলি জলপ্রপাত আছে। নিম্নভূমিতে এসে নদীটি প্রশস্ত হয়েছে এবং একটি সমতল, জলাময় সমভূমির মধ্য দিয়ে প্রবাহিত হয়েছে। জুন থেকে সেপ্টেম্বরের বরফমুক্ত ঋতুতে নদীটির নিম্নভূমি অংশটি নাব্য থাকে। নদীর উপরের অংশে কোলিমা স্বর্ণক্ষেত্রগুলি অবস্থিত।
শেখ সাত্তার আলফা
শেখ সাত্তার আলফা(মৃত্যু: ২২ জুন ২০১৯) বাংলাদেশের স্বাধীনতা যুদ্ধে অংশগ্রহণকারী একজন মুক্তিযোদ্ধা ও মুক্তিযুদ্ধ চলাকালে সিরাজগঞ্জ থেকে প্রচারিত বেসরকারি রেডিও জয় বাংলা বেতার কেন্দ্রের প্রতিষ্ঠাতা। এ বেতার কেন্দ্রের বর্তমান নাম স্বাধীন বাংলা বেতার কেন্দ্র।
অবদান
সাত্তার জয় বাংলা বেতার কেন্দ্রের প্রতিষ্ঠাতা হিসেবে বেশ কিছু যন্ত্রাংশ তৈরিতে একক ও যৌথভাবে অংশ নেন। সিরাজগঞ্জের জ্যোতি চৌধুরী ও সাত্তারের তৈরি ২৫ মাইল ব্যাসার্ধজুড়ে বিস্তারিত ক্ষমতাসম্পন্ন রেডিও ট্রান্সমিটার এখন জাতীয় জাদুঘরে রয়েছে। ২৮ মার্চ স্বাধীনতার পক্ষে এই বেতারের প্রচার শুরু হয়। চূড়ান্ত বিজয় পর্যন্ত চলে এর অনিয়মিত সম্প্রচার কার্যক্রম। মুক্তিযুদ্ধ জাদুঘরে তার তৈরি রেডিও স্টেশনের কিছু যন্ত্রাংশ তার নামে সংরক্ষিত রয়েছে। মুক্তিযুদ্ধের সময় মুক্তিযোদ্ধা ও স্থাধীনতাকামী মানুষের মনোবলকে উদ্দীপ্ত করতে "জয় বাংলা বেতার কেন্দ্র" অবিস্মরণীয় ভূমিকা রেখেছিল। যুদ্ধের সময়ে প্রতিদিন মানুষ অধীর আগ্রহে এ বেতার কেন্দ্রের অনুষ্ঠান শোনার জন্য অপেক্ষা করত। “জয় বাংলা, বাংলার জয়” গানটি এ বেতার কেন্দ্রের সূচনা সঙ্গীত হিসাবে প্রচারিত হয়েছিলো।
ইসলামপুর থানা
ইসলামপুর থানা বাংলাদেশের জামালপুর জেলার অন্তর্গত ইসলামপুর উপজেলার একটি থানা।
প্রতিষ্ঠাকাল
১৯১৪ সালে ইসলামপুর থানা প্রতিষ্ঠিত হয়।
প্রশাসনিক এলাকাসমূহ
ইসলামপুর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম ইসলামপুর থানার আওতাধীন।
কুণাল খেমু
কুণাল খেমু (জন্ম: ১৯৮৩) একজন ভারতীয় চলচ্চিত্র অভিনেতা। তিনি স্যার এর মাধ্যমে চলচ্চিত্রজগতে আত্মপ্রকাশ করেন। তার উল্লেখযোগ্য কাজগুলো হলো কাল্যুগ (২০০৫), ট্রাফিক সিগন্যাল (২০০৭), ঢোল, গোলমাল, ৯৯ (২০০৯),জয় ভিরু (২০০৯), গো গোয়া গোন (২০১৩) এবং কলঙ্ক (২০১৯)।
প্রাথমিক এবং ব্যক্তিগত জীবন
তার দাদা মোতি লাল খেমু একজন সাহিত্যিক ছিলেন। তাকে ১৯৮২ সালে পদ্মশ্রী পুরস্কারে ভূষিত করা হয়।
কর্মজীবন
তিনি দূরদর্শন টিভিতে প্রচারিত "গুল গুলশান গুল্ফাম" (১৯৮৭) এ শিশুশিল্পী হিসেবে কাজ করেছেন। তিনি মহেশ ভাট পরিচালিত "স্যার" (১৯৯৩) চলচ্চিত্রে প্রথম অভিনয় করেন। তিনি শিশুশিল্পী হিসেবে "রাজা হিন্দুস্থানী", যখম, "ভাই", হাম হে রাহি পেয়ার কে এবং "দুশমন'' চলচ্চিত্রে অভিনয় করেন।
তিনি ২০০৫ সালে "কাল্যুগ" সিনেমায় প্রথম প্রধান চরিত্রে অভিনয় করেন। এরপর তিনি ২০০৭ সালে মধুর ভাণ্ডেরকর পরিচালিত "ট্রাফিক সিগন্যাল" চলচ্চিত্রে অভিনয় করেন।
একই বছর তিনি "ঢোল" চলচ্চিত্রে অভিনয় করেন। ২০০৮ সালে তিনি "সুপারস্টার" সিনেমায় ডবল ভূমিকায় অভিনয় করেন। ২০০৯ সালে তিনি "ডুন্ডতে রেহ জায়োগে" এবং "জয় ভিরু" সিনেমায় অভিনয় করেন। ২০১০ সালে তিনি গোলমাল ৩ সিনেমায় লক্ষণ চরিত্রে অভিনয় করেন।
তিনি ২০১২ সালে "মুকেশ ভাট" এর "ব্লাড মানি" চলচ্চিত্রে অভিনয় করেন। তিনি এই সিনেমায় কুনাল কদম চরিত্রে অভিনয় করেন, যে একজন সৎ এবং পরিশ্রমী কর্মচারী। ২০১৫ সালে দুই বছর পর কুনাল "ভাগ জনি" চলচ্চিত্রে অভিনয় করেন। সিনেমাটি বক্স অফিসে মুখ থুবড়ে পরে। একই বছর তিনি "গুড্ডু কি গান" নামক হাস্যরসাত্যক চলচ্চিত্রে অভিনয় করেন। এরপর তিনি ২০১৭ সালে গোলমাল সিরিজের চতুর্থ সিনেমা "গোলমাল এগেইন" এ অভিনয় করেন। তিনি "কলঙ্ক" সিনেমায় খল চরিতে অভিনয় করেন।
এনামুল হক (প্রকৌশলী)
এনামুল হক বাংলদেশের রাজশাহী জেলার রাজনীতিবিদ, প্রকৌশলী ও রাজশাহী-৪ আসনের সংসদ সদস্য।
জন্ম ও শিক্ষাজীবন
এনামুল হকের ২১ অক্টোবর ১৯৬৯ সালে রাজশাহী জেলায় জন্মগ্রহণ করেন। মোট ৮ ভাইবোনের মধ্যে তিনি পঞ্চম। তিনি প্রকৌশলে স্নাতক ডিগ্রি অর্জন করে পরে এমবিএ করেন৷
ব্যক্তিগত জীবন
এনামুল হক সেপ্টেম্বর ১৯৯৩ সালে বিয়ে করেন। প্রথম স্ত্রী সঞ্চিতা ওরফে তহুরা এর ঘরে তার তিনটি সন্তান যথাক্রমে মেয়ে তানজিয়া ফারহানা হক তান্নি, দ্বিতীয় পুত্র এহ্তেশামুল হক তমাল এবং সর্বশেষ ছোট ছেলে মুফতাসিমুল হক তাজদীদ। ২০১৩ সালের ৩০ এপ্রিল আয়েশা আক্তার লিজা‘র সাথে তার দ্বিতীয় বিবাহ হয়। স্ত্রীর মর্যাদা চেয়ে লিজা প্রকাশ্য হলে ২০২০ সালে লিজা’র সাথে বিবাহ বিচ্ছেদ ঘটে।
সমালোচনা
এনামুলের বিরুদ্ধে আয়েশা আক্তার লিজা নামের এক নারীর দাবী, তাকে ৩০ এপ্রিল ২০১৩ সালে প্রেম করে প্রতারণা করে গোপনে বিয়ে করেন ২০১৫ সালে অন্তঃসত্ত্বা হলে এনামুল বাচ্চা নষ্ট করান। ১১ মে ২০১৮ সালে তারা রেজিস্ট্রি করে পুনরায় বিয়ে করেন। স্ত্রী হিসেবে তাকে কারও সামনে স্বীকৃতি দেননি। এনামুল হকের আগের স্ত্রী ও পরিবার বিষয়টি জানতেন। এনামুল লিজাকে মেরে ফেলারও হুমকি দিয়েছেন। তবে এনামুলের দাবি, তিনি আয়েশার ব্ল্যাকমেইল ও চাঁদাবাজির শিকার হয়ে বিয়ে করেছেন এবং ডিভোর্স করেন।
১৩৮ নং ওয়ার্ড, কলকাতা পৌরসংস্থা
ওয়ার্ড নং ১৩৮, কলকাতা পৌরসংস্থা হলো কলকাতা পৌরসংস্থার একটি প্রশাসনিক বিভাগ যা বরো নং ১৫-এর অবস্থিত, যা ভারতের পশ্চিমবঙ্গ রাজ্যের গার্ডেনরিচ পাড়ার মেটিয়াব্রুজ (পাঞ্চপাড়া-কাশ্যপাড়া-জাবারহাট) এর কিছু অংশ জুড়ে রয়েছে।
ভূগোল
১৩৮ নং ওয়ার্ডটি উত্তরে গার্ডেন রিচ রোড এবং ড. আব্দুল কবির রোডের সীমানায় অবস্থিত; পূর্বে মারে রোড, হালদারপাড়া লেন এবং হালদারপাড়া রোড; SAFarooquie রোডের দক্ষিণে; আর পশ্চিমে রেলওয়ের সাইডিং পশ্চিমে।
ওয়ার্ডটি পশ্চিমবঙ্গ পুলিশের মেটিয়াব্রুজ থানা দ্বারা পরিবেশিত হয়েছিল যতক্ষণ না সরকার কয়েকটি নতুন থানা প্রতিষ্ঠা করে এবং এখন কলকাতা পুলিশের ডিসি পোর্টের অধীনে রাজাবাগান থানা দ্বারা পরিবেশিত হয়।
ওয়াটগঞ্জ মহিলা থানা, ১৬, ওয়াটগঞ্জ স্ট্রিট, কলকাতা-৭০০ ০২৩,এ অবস্থিত এর অধিক্ষেত্রে অধীনে সমস্ত পোর্ট বিভাগ,পুলিশ জেলার জুড়ে অর্থাৎ উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ।
জনসংখ্যা
ভারতের ২০১১ সালের আদমশুমারি অনুসারে, কলকাতা মিউনিসিপ্যাল কর্পোরেশনের 138 নং ওয়ার্ডের মোট জনসংখ্যা ছিল 28,858 জন, যার মধ্যে 15,581 (54%) পুরুষ এবং 13,277 (46%) মহিলা। 6 বছরের নিচে জনসংখ্যা ছিল 3,575। 138 নং ওয়ার্ডে মোট সাক্ষর সংখ্যা ছিল 19,890 জন (6 বছরের বেশি জনসংখ্যার 78.67%)।
নির্বাচনের হাইলাইটস
ওয়ার্ডটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা গঠন করে এবং এটি মেটিয়াবুরুজ (বিধানসভা কেন্দ্র) এর একটি অংশ
চট্টগ্রাম বন্দর কলেজ
চট্টগ্রাম বন্দর কলেজ চট্টগ্রামের বন্দরে অবস্থিত একটি উচ্চ মাধ্যমিক শিক্ষাপ্রতিষ্ঠান। এটি ২০১৩ খ্রিষ্টাব্দে চট্টগ্রাম বন্দর কর্তৃপক্ষ কর্তৃক প্রতিষ্ঠিত হয়।
কে-১৪৩ (ক্যান্সাস হাইওয়ে)
কে-১৪৩ (ক্যান্সাস হাইওয়ে) যুক্তরাষ্ট্রের ক্যান্সাসে অবস্থিত একটি রাজ্য মহাসড়ক। রাস্তাটি ৪.৬৫৮ মাইল (৭.৪৯৬কি.মি.) লম্বা। রাস্তাটি উত্তরাঞ্চলীয় ক্যান্সাসের সেলিনর ইন্টারস্টেট-৭০ থেকে শুরু হয়ে উত্তর-দক্ষিণ বরাবর কৃষি জমি পেরিয়ে ইউএস রুট ৮১ (ইউএস ৮১) তে গিয়ে শেষ হয়। রাস্তাটির দক্ষিণাংশ চার-লেন বিশিষ্ট বিভক্ত সড়ক হলেও উত্তরাংশ দুই-লেনের সড়ক। রাস্তাটিতে দৈনিক গড়ে ১৫৮০ থেকে ৪১৩৩ টি যানবাহন চলাচল করে। কে-১৪৩ এ তিন ধরনের ফুটপাত রয়েছে। রাস্তাটি জাতীয় মহাসড়ক ব্যবস্থার অংশ নয়। রাস্তাটি ১৯৭০ সালে ইউএস ৮১ অল্টারনেট হিসেবে তৈরী করা হলেও, ১৯৮০ সালের দিক নাম পরিবর্তন করে কে-১৪৩ রাখা হয়।
চট্টগ্রাম বন্দর কলেজ
ইতিহাস
২০১৩ খ্রিষ্টাব্দে চট্টগ্রাম বন্দর কর্তৃপক্ষ উচ্চ বিদ্যালয়কে উচ্চ মাধ্যমিক পর্যন্ত সম্প্রসারণ করা হয়। তৎকালীন কলেজ শাখাটি বিদ্যালয়ের সাথেই পরিচালিত হতো। ২০১৮ খ্রিষ্টাব্দে কলেজ শাখাটি বিদ্যালয় হতে আলাদা হয়ে যায় এবং পৃথক ব্যবস্থাপনায় পরিচালিত হতে থাকে। একই বছরে চট্টগ্রাম বন্দর কর্তৃপক্ষের আওতাধীন হয়ে কলেজটি রাজস্বখাত ভুক্ত হয়।
কে-১৪৩ (ক্যান্সাস হাইওয়ে)
রাস্তার বিবরণ
কে-১৪৩ উত্তরাঞ্চলীয় ক্যান্সাসে অবস্থিত সেলিনর ইন্টারস্টেট-৭০ থেকে আরম্ভ হয়। প্রথম ০.৯ মাইল রাস্তা সেলিন শহর প্রান্তের বাণিজ্যিক এলাকা এবং কৃষিজমি অতিক্রম করে চলে।   এর একটু দুরে গিয়ে চার-লেনের রাস্তাটি দুই-লেনের রাস্তায় পরিনত হয়। এরপর কে-১৪৩ সেলিন নদী অতিক্রম করে উত্তরে সেলিনর কৃষিজমি পেরিয়ে যায়। ২.৭ মাইল রাস্তা অতিক্রম করে রাস্তাটি উত্তর-পশ্চিম দিকে মোড় নেয়, এবং বেশ কিছু উচু-নিচু পথ পাড়ি দিয়ে এগোতে থাকে, এবং ইউএস ৮১ তে গিয়ে শেষ হয়। পুরো রাস্তাটি ৪.৬৫৮ মাইল বা ৭.৪৯৬ কি.মি.। কে-১৪৩ এর প্রথম ০.৯ মাইলে দৈনিক গাড়ি চাপ সর্বোচ্চ ৪১৩৩ টি,  যখন কিনা বাকি পথে গাড়ির সংখ্যা গড়ে ১৫৮০-১৫৯৫ এর মধ্যে ওঠানামা করে।   রাস্তাটিতে তিন ধরনের ফুটপাত।  এতো কিছুর পরেও রাস্তাটি জাতীয় মহাসড়ক ব্যবস্থার অংশ নয়।
যোলানি ফোরি
যোলানি ফোরি (জন্ম: ১২ অক্টোবর, ১৯৮৯ কেপ টাউন) একজন দক্ষিণ আফ্রিকার প্রমিলা ক্রিকেটার। তিনি একজন ডানহাতি ব্যাটসম্যান এবং ডান হাতি অফব্রেক বোলার হিসেবে দলে ভূমিকা রেখে থাকেন। ২০১৮ সালের নভেম্বর তারিখে ওয়েস্ট ইন্ডিজে অনুষ্ঠিতব্য ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য দক্ষিণ আফ্রিকা মহিলা দলে তাকে অন্তর্ভুক্ত করা হয়েছিল।
ভুসি সিবান্দা
ভুসিমুজি ভুসি সিবান্দা (জন্ম: ১০ অক্টোবর, ১৯৮৩) জিম্বাবুয়ের ক্রিকেটার। জিম্বাবুয়ে ক্রিকেট দলের পক্ষে আন্তর্জাতিক ক্রিকেট খেলছেন। এছাড়াও লোগান কাপে মিডল্যান্ডসের প্রতিনিধিত্ব করছেন।
খেলোয়াড়ী জীবন
ডানহাতি উদ্বোধনী ব্যাটসম্যান সিবান্দা কিশোর অবস্থাতেই ক্রিকেট প্রতিভার বিচ্ছুরণ ঘটান। জিম্বাবুয়ে ক্রিকেট একাডেমি থেকে স্নাতক ডিগ্রীধারী সিবান্দা জাতীয় দলে নিজের স্থান করে নেন। ২০০৩ সালে ওয়েস্ট ইন্ডিজের বিপক্ষে একদিনের আন্তর্জাতিকে তার অভিষেক ঘটে। খেলায় তিনি ৫৮ রান করেন। কিন্তু পরবর্তীকালে জাতীয় দলে তার আসা-যাওয়ার পালা শুরু হয়। পরবর্তী অর্ধ-শতকের জন্য তাকে ১৮ ইনিংস অপেক্ষা করতে হয়। তন্মধ্যে তিনি ধারাবাহিকভাবে তিন খেলায় শূন্য রান করেন।
মে, ২০০৫ সালে বিদ্রোহী জিম্বাবুয়ের ক্রিকেটারগণ জাতীয় দলে ফিরে আসলে তার আসন বেশ নড়বড়ে হয়ে যায়। কিন্তু অন্যান্যদের প্রত্যাবর্তন অসফল হলে তিনি পুনরায় শীর্ষ সারির ব্যাটসম্যান হিসেবে নিয়মিত খেলতে থাকেন। ক্যারিবিয় ত্রি-দেশীয় প্রতিযোগিতায় বার্মুদার বিপক্ষে ২০০৬ সালে অভিষেক সেঞ্চুরি করেন।
পশ্চিমবঙ্গের বিমানবন্দরগুলির তালিকা
পশ্চিমবঙ্গের বিমানবন্দরগুলির তালিকা এই পৃষ্ঠায় দেওয়া হল। বিমানবন্দরগুলিকে ধরন ও অবস্থান অনুযায়ী শ্রেণীবিভক্ত করা হয়েছে। রাজ্যের সকল অসামরিক ও সামরিক বিমানবন্দরগুলি নাম এই তালিকায় পাওয়া যাবে।
তালিকায় ব্যবহৃত সংকেতগুলি হল:
আছিয়া আলম
আছিয়া আলম কিশোরগঞ্জের প্রত্যন্ত হাওরের একজন নারীনেত্রী। সমাজসেবায় অবদান রাখায় ২০২২ সালে তিনি বঙ্গমাতা বেগম ফজিলাতুন নেছা মুজিব পদক লাভ করেন।
কর্মজীবন
আছিয়া আলম হাওরের প্রথম নারী হিসেবে কিশোরগঞ্জের মিঠামইন উপজেলা পরিষদের চেয়ারম্যান নির্বাচিত হন। তিনি একাধিকবার মিঠামইন ইউনিয়ন পরিষদের চেয়ারম্যান নির্বাচিত হয়েছেন। তিনি বাংলাদেশের ২১তম রাষ্ট্রপতি আবদুল হামিদের ছোট বোন। হাওরের নারীসহ অনগ্রসর জনগোষ্ঠীর জীবনমান উন্নয়নে তিনি ভূমিকা পালন করেন। সমাজসেবায় অবদান রাখার স্বীকৃতিস্বরূপ তিনি ২০২২ সালে বঙ্গমাতা বেগম ফজিলাতুন নেছা মুজিব পদকে ভূষিত হন।
সাইপ্রাস জাতীয় ক্রিকেট দল
সাইপ্রাস ক্রিকেট দল আন্তর্জাতিক ক্রিকেটে সাইপ্রাসের প্রতিনিধিত্ব করে। তারা ১৯৯৯ সালে আইসিসির অনুমোদিত সদস্য হয়। কিন্তু ২০০৬ সালের আগস্ট মাসের আগে তাদের আন্তর্জাতিক ক্রিকেটে অভিষেক হয় নি। তারা ২০০৬ সালের ইউরোপীয় ক্রিকেট চ্যাম্পিয়নশিপের চতুর্থ বিভাগে অংশগ্রহণের মাধ্যমে প্রথম আন্তর্জাতিক ক্রিকেটে অংশ নেয়। সেখানে তারা রানার্সআপ হয়। ২০০৭ সালে তারা ইউরোপীয় চ্যাম্পিয়নশিপ এর তৃতীয় বিভাগে অংশ নেয়, যেখানে তারা ৮ দলের মধ্যে ৭ম হয়। পরে সাইপ্রাস আইসিসি চতুর্থ বিভাগ আয়োজন করে এবং তারা টুর্নামেন্টটিতে চ্যাম্পিয়ন হয়। ২০১১ সালে সাইপ্রাস আইসিসি দ্বিতীয় বিভাগ টি-টুয়েন্টি চ্যাম্পিয়নশিপে অংশ নেয়, যেখানে সুইডেনকে ১০ম স্থান নিরধারনী ম্যাচে হারিয়ে তারা ১০ম হয়। ২৯ ডিসেম্বর ২০১২ অনুসারে আইসিসি ইউরোপীয় টুয়েন্টি২০ র‍্যাংকিঙ্গে সাইপ্রাসের অবস্থান ২৪ তম।
ঘরোয়া কাঠামো
বর্তমানে সাইপ্রাসের ঘরোয়া লীগে ১২টি দল রয়েছে, যেগুলো সাইপ্রাস, দক্ষিণ আফ্রিকা, জিম্বাবুয়ে, শ্রীলঙ্কা, পাকিস্তান, ভারত, অস্ট্রেলিয়া, বাংলাদেশ এবং ইংল্যান্ড এর খেলোয়াড়দের নিয়ে গঠিত। এছাড়াও এখানে একটি টুয়েন্টি২০ প্রতিযোগিতা অনুষ্ঠিত হয়।
নিম্নের তালিকায় সাইপ্রাসের ঘরোয়া ক্রিকেটের দলগুলো রয়েছে।
২০১৪ শীতকালীন প্যারালিম্পিকের পদক তালিকা
২০১৪ শীতকালীন প্যারালিম্পিক পদক তালিকা হল ৭ - ১৬ মার্চ রাশিয়ার সোচিতে অনুষ্ঠিত ২০১৪ শীতকালীন প্যারালিম্পিকে পদক অর্জনের তালিকা অনুসারে জাতীয় প্যারালিম্পিক কমিটিসমূহের একটি তালিকা। ৫ টি ক্রীড়ার ৭২ টি বিষয়ে ৪৫ টি দেশের ৫৫০ জন ক্রীড়াবিদ অংশগ্রহণ করে। রাশিয়া ৩০ টি স্বর্ণ পদকসহ ৮০ টি পদক (যা মোট পদকের ৩৭%) নিয়ে প্রথম স্থান অর্জন করেন।
পদক তালিকা
;নির্দেশক স্বাগতিক দেশ (রাশিয়া)
বর্ধমান বিভাগ
বর্ধমান বিভাগ হল ভারতের পশ্চিমবঙ্গ রাজ্যের পাঁচটি প্রশাসনিক বিভাগের অন্যতম। চারটি জেলা নিয়ে এই বিভাগটি গঠিত:
চন্দনা ইলিশ
বর্ণনা
দেহ দৃঢ়ভাবে চাপা। পৃষ্ঠদেশ অপেক্ষা অঙ্কীয় দেশ অধিক উত্তল। উর্ধ্বচোয়াল মাঝখানে নির্দিষ্ট খাঁজযুক্ত। পুচ্ছপাখনা মাথা অপেক্ষা লম্বা; নিচের লোব উপরের লোব অপেক্ষা অধিক লম্বা। এদের দেহ মূলত রূপালী বর্ণের এবং দেহ হতে হলুদ বা রক্ত বর্ণের প্রতিফলন দেয়। পৃষ্ঠীয় আঁইশগুলি স্পষ্টভাবেই কালচে বর্ণের
বিস্তৃতি
ইন্দো-পশ্চিম প্রশান্ত মহাসাগর, জাভা সাগর, থাইল্যান্ড উপসাগর, দক্ষিণ চীন, বাংলাদেশের পদ্মা, মেঘনা নদীতে পাওয়া যায়।
স্বভাব ও আবাসস্থল
এই মাছ অধিক লবণাক্ততা সহ্য করতে পারে, নদীগামী, জলের উপরিভাগে চলাচল করে এবং উপকূলীয় জলাভূমিতে ঝাকে ঝাকে এদের দেখা যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
লোকেশ সিনেমাটিক ইউনিভার্স
লোকেশ সিনেমাটিক ইউনিভার্স (এলসিইউ) হল একটি ভারতীয় তামিল ভাষার অ্যাকশন থ্রিলার চলচ্চিত্রের শেয়ার্ড ইউনিভার্স, যেটি লোকেশ কনকরাজ সৃষ্টি করেছেন। এই ইউনিভার্সের প্রথম চলচ্চিত্র কাইথি ২০১৯ সালে এবং দ্বিতীয় কিস্তি বিক্রম ২০২২ সালের ৩ জুন মুক্তি পায়।    এটি সর্বাধিক আয় করা তামিল চলচ্চিত্র ফ্র্যাঞ্চাইজিগুলির মধ্যে একটি।
কাইথি ২
একটি সিক্যুয়াল ঘোষণা করা হয়েছে এবং কার্তি কে 'দিল্লি' চরিত্রে পুনরায় অভিনয় করার জন্য যুক্ত করা হয়েছে।
পারুল গুলাটি
পারুল গুলাটি (জন্ম: ৬ই আগস্ট ১৯৯৪) হলেন একজন ভারতীয় অভিনেত্রী, যিনি বেশ কয়েকটি পাঞ্জাবি চলচ্চিত্রে অভিনয় করেছেন। তিনি লন্ডনের রয়্যাল একাডেমি অফ ড্রামাটিক আর্ট (আরএডিএ) থেকে পড়াশোনা করা একজন প্রশিক্ষিত অভিনেত্রী।
লোকেশ সিনেমাটিক ইউনিভার্স
বিক্রম ২
সূর্য কে 'রোলেক্স' হিসেবে পরিচয় করিয়ে বিক্রমের পোস্ট ক্লাইম্যাক্স দৃশ্যে একটি সিক্যুয়াল ঘোষণা করা হয়।
বক্স অফিস পারফরম্যান্স
দ্য লোকেশ সিনেমাটিক ইউনিভার্স হল সর্বাধিক আয় করা তামিল চলচ্চিত্র ফ্র্যাঞ্চাইজিগুলির মধ্যে একটি।
চন্দনা ইলিশ
অর্থনৈতিক গুরুত্ব:
এটি খুব উন্নত খাদ্যমান সমৃদ্ধ মাছ। বাজারে টাটকা মাছ বিক্রি হয় বা এই মাছ রৌদ্রে শুকানো হয়।
পারুল গুলাটি
পারুল ২০১৭ সালের টেলিভিশন ধারাবাহিক পি. ও. কে. - বন্দী যুদ্ধ কে এবং ২০১৮ সালের হক সে (যেটি লিটল উইমেনের ওপর ভিত্তি করে নির্মাণ করা হয়েছিল) নামক ওয়েব সিরিজে অভিনয় করেছেন। অতঃপর পারুল জো মার্চ-এ অভিনয় করেছেন। ২০১৮ সালে, পারুল নেটফ্লিক্স প্রযোজনায় সিলেকশন ডে-তে (যেটি ভারতীয় নেটফ্লিক্সের একটি মূল অনুষ্ঠান) অভিনয় করেছিলেন; যেটি ২০১৬ সালে প্রকাশিত একই নামের অরবিন্দ আদিগার উপন্যাসের অবলম্বনে নির্মাণ করা হয়েছে। অতঃপর ২০১৮-১৯ সালে তিনি দ্য ভাইরাল ফিভার চ্যানেলে গার্লিয়াপ্পা-এ অভিনয় করেছেন।